Estimats i estimades escriptors i escriptores.

Ens complaem d’anunciar-vos que la II Trobada d’Escriptors i Escriptores de l’Horta (i l’hort?) ja està en marxa. Alguns autors residents a Godella i d’altres aborígens, ens hem decidit  a organitzar aquest esdeveniment lúdico-festiu  a la nostra població. La data triada és el dia 19 d’octubre, dissabte. El programa provisional (com sempre) seria aproximadament aquest:

9.15 Arribada a l’estació de Godella.

09.30 Visita al Museu Pinazo i passejada cultural per Godella.

12.00 Visita a la Biblioteca de Godella i intercanvi de llibres.

12.30 Recital literari a Villa Eugenia.

14.30 Dinar i recital literari gastronòmic.

Com veieu hem introduït tres activitats que pensem que poden dinamitzar l’encontre. D’una banda l’intercanvi de llibres. Es tractaria que cada autor que volguera portara TRES exemplars de les seues obres per tal de deixar-ne un a la biblioteca com a obsequi i dos per a bescanviar amb d’altres autors que en tinguen interès. Estem en negociacions amb l’Ajuntament de Godella per veure si pot  fer una compra de llibres dels autors que hi participarem, però com que no està encara molt clar, preveiem aquesta possibilitat i si a la fi els comprem podrem bescanviar-ne tres. De tota manera, els bibliotecaris s’han compromés a posar en la taula de novetats de la biblioteca durant una setmana els llibres que donem. Seria una bona oportunitat per fer-nos amb llibres de companys i companyes que sovint no tenim ocasió de llegir.

També hem pensat de fer un recital literari. Hi hauria una secció infantil, la primera mitja hora aproximadament, i una altra per a adults. Esteu tots convidats a fer una intervenció amb la vostra obra en aquest recital: lectura de poemes, de micro-relats, performances, etc. Com que suposem que en serem prou, la intervenció haurà de ser preferiblement curta. Si en som molts, aleshores haurà de ser realment curta. Aquesta és una activitat oberta al poble i se’n farà publicitat de manera que potser tinguem una afluència de públic massiva. (
A més d’aquest recital també hem pensat posar-vos faena i animar-vos que feu un text expressament per ser llegit durant el café del dinar. Òbviament, haurà de ser curt, desenfadat i tindre un caràcter i una temàtica gastronòmica. De segur que és un repte divertit.

La llibreria Cervantes ha accedit molt amablement a posar en l’acte públic una tauleta amb llibres dels autors participants. Com que preveiem que en serem un bon grapat, seria MOLT IMPORTANT que confirmàreu l’assistència el més prompte possible perquè les distribuïdores tinguen temps de dur els llibres dels que estarem allí. També és important que confirmeu si participareu en el recital a Villa Eugenia o no, per poder fer una previsió de la durada de les intervencions. Finalment, comentar-vos que per a la visita a la Casa Museu Pinazo només comptem amb un total de 30 places. A partir de l’escriptor o escriptora número 31 caldrà fer una activitat alternativa mentre dure la visita. Ah, i com no, aviseu si vos quedareu a dinar, que cal reservar.

Tot això amenitzat amb alguna sorpresa, molt bon humor i ambient hortolà. 

Vos esperem a tots i a totes! 
El comitè organitzador:
Enric Camps, Carles Cano i Xavi Mínguez

FITXA DE CONFIRMACIÓ D’ASSISTÈNCIA
NOM I COGNOMS

Atés que la capacitat del museu Pinazo és reduïda, em pensat fer la visita en dos grups de 15 persones: 1er. torn a les 9:30  i  2on. Torn a les 10:30. (Arribats els primers 30 fulls de confirmació, haurem de tancar les reserves per al Museu, que no per a la passejada)

(Marqueu l’opció correcta)
VISITA A LA CASA MUSEU PINAZO
SI            1er. torn
-
2on. torn






NO

VULL PARTICIPAR EN EL RECITAL  
NO






SÍ  amb una intervenció per a XIQUETS
 -    ADULTS

EM QUEDARÉ A DINAR


SÍ






NO

Cost aproximat del dinar: 20 €

Envieu aquesta fitxa a 


enriccampsvalero@gmail.com
